Alexander episcopus etc.. dilectis filiis magistro, prioribus et fratribus [universis ordinis Fratrum Predicatorum], salutem etc... Nimis iniqua vicissitudine largitori bonorum omnium respondetur, dum hii qui de Christi patrimonio impinguati luxuriant dampnabiliter in eodem, Christum patenter in famulis suis prosequi non verentur, ac si factus [Fol. 10 v°] sit impotens Dominus ultionum. Cum enim abnegantes salubriter vosmet ipsos, eligeritis in altissima paupertate christo pauperi ad placitum famulari, tanquam nichil habentes et omnia possidentes. Non desunt plerique tam ecclesiarum prelati quam alii qui, ceca cupiditate traducti, proprie avidati subtrahi reputantes, quicquid vobis fidelium elargitur devotio quietem vestram multipliciter inquietant contra vos molestiarum occasiones varias exquirentes volunt. Namque, et si non omnes, vobis invitis vestras confessiones audire ac vobis injungere penitentias et Eucharistiam exibere, nec volunt ut corpus Christi in vestris oratoriis reservetur, et fratres vestros defunctos apud suas ecclesias sepeliri compellunt, et illorum exequias celebrari. Et si quis decedentium fratrum alibi quam in ecclesiis suis eligit sepulturam, funus prius ad ecclesias suas deferri cogunt ut oblatio suis usibus cedat, nec sustinentes vos habere campanam vel cimeterium benedictum, certis tantum temporibus permittunt vos celebrare divina. Volunt etiam in domibus vestris certum numerum fratrum sacerdotum, clericorum et laicorum, nec non cereorum, lampadarum et ornementorum, pro sua voluntate taxare ac residuum cereorum et candelabrum a vobis exigunt in toto vel in parte. Quando in vestris ecclesiis apponuntur; nec permittunt ut novi sacerdo-[Fol. 11]-tes vestri quam in ecclesiis suis celebrent primas missas, vos nichilominus compellentes ut in cotidianis missis, quas in vestris locis et altaribus celebratis, oblationes ad opus eorum recipiatis et etiam conservetis. Quicquis vobis, dum celebratis solempnia intra domorum vestrarum pia fidelium devotione donatur, a vobis extorquere oblationis nomine contendentes; quod vobis tam in ornamentis altaris quam in luminaribus, ecclesiarum fabricis, libris et aliis necessitatibus vestris absolute confertur vel in ultima voluntate legatur, in parte vel in toto mendicant (sic) juri suo; cogendo vos ad synodos suas vel convocationes accedere ac suis constitutionibus subjacere; nec hiis contempti, capitula, scrutinia et inquisitiones in locis vestris, seu alibi, de vobis facturos se commina[n]tur, fidelitatem juramento firmatam et manualem obedientiam a vobis et vestris prioribus et supprioribus nichilominus exigentes. Vobis quoque ut tam extra civitates quam intra cum eis processionaliter veniatis mandantes, excommunicationis sententiam fulminant in benefactores vestros et id ipsum non comminantes vos de locis in quibus Domino familiarium satagunt autem amovere, nisi eis obediatis in omnibus supradictis. Ad hoc, ne vos ad honorabiles civitates et villas, ubi religiose ac honeste commorari possitis, a populis devote vocati audeatis accedere et ibidem pro [Fol. 11 v°] vestris usibus edificia, ecclesias seu oratoria, construere inhibentes, tam in accedentes fratres seu construentes hujusmodi quam in receptatores eorum, presumunt excommunicationis sententiam promulgare. A vobis etiam de ortorum fructibus decimas, nec non de habitaculis vestris, sicut de judeorum domibus, contendunt redditus extorquere asserendo quod, nisi vos ibidem moraremini, eis ab aliis habitoribus aliqui solverentur. Et ut vos sue subdant totaliter dicioni, vobis priores et suppriores volunt preficere pro sue arbitrio voluntatis a quibus omnibus vestris molestiis quidam ex eis non omnino abstinere dicuntur. Cum igitur ordo vester a felicis recordationis Honorio, Gregorio, Innocentio IIII romanis pontificibus predecessoribus nostris, et a nobis ipsis, vestris dignis sit exigentibus meritis approbatus, et vestre religionis obtentu vos inter alios religiosos artius amplexemur invisibiliter caritatis ne hujusmodi gravamina vobis ab eisdem prelatis vel eorum subditis ulterius inferantur, auctoritate presentium inhibemus omnes interdicti, suspensionis et excommunicationis sententias. Si quas ab ipsis vel eorum aliquo premissorum occasione in vos vel in vestrum aliquin seu ecclesias et oratoria vel benefactores vestros promulgari contingerit, decernentes irritas et inanes. Nulli ergo etc... inhibitionis et constitutio-[Fol. 12]-nis etc.... Datum Viterbii, XIII kalendas maii, anno quarto.